Forskere står bag en række andre opfindelser

De to forskere bag snemåtten, Maher El-Kady and Richard Kaner, har tidligere opfundet en hel række andre finurlige teknologier.

De har opfundet en membran, der kan filtrere olie fra vand. I 2017 lancerede de en elektronisk dims, der kan lagre energi fra solceller og samtidig producere brændstof til brintbiler.

Og tidligere i år løftede de sløret for en sensor til at sætte under en brandmands sko. Sensoren kan tåle ekstrem høj varme, genererer selv strøm, når brandmanden går rundt, og kan derfor hele tiden kommunikere hans position til en indsatsleder, der er i spidsen for slukningsarbejdet.

Kilde: Popular Science